Oddo Dux fecit aliam donationem Cluniacensi monasterio, quod videlicet ipse concedebat et laudabat si quis suorum hominum de beneficiis que de illo habent velit dare sancto Petro Cluniacensi, tale tenore, ut de fidelitate et servitio suo non se subtraherent. Et hoc fecit rogatu domni Hugonis, fratris sui, jam tunc monachi, sed ante ipsum Ducis. Cui donationi presentes et testes fuerunt: Guido de Grancie, Tichelinus Lisors, Seguinus de Voldonai, Rainaldus sescaldus. Qui etiam jam dicti interfuerunt et testes extiterunt donationi de potestate Montelia, que ego in proprios usus retinebam.